CELEX: 62005TO0454(01)
Language: mt
Date: 2007-10-17 00:00:00
Title: Digriet tal-Qorti tal-Prim'Istanza (it-Tielet Awla) tas-17 ta' Ottubru 2007. # Sumitomo Chemical Agro Europe SAS u Philagro France SAS vs il-Kummisjoni tal-Komunitajiet Ewropej. # Prodotti għall-protezzjoni tal-pjanti - Sustanza attiva procymidone - Direttiva 91/414/KEE - Rikors għal annullament - Rikors għal nuqqas li tittieħed azzjoni - M’hemmx lok li tingħata deċiżjoni - Rikors għad-danni - Inammissibbiltà - Rikors manifestament infondat. # Kawża T-454/05.

Digriet tal-Qorti tal-Prim’Istanza (It-Tielet Awla) tas-17 ta’ Ottubru 2007 – Sumitomo Chemical Agro Europe u Philagro Franza
            vs Il-Kummissjoni
      (Kawża T-454/05)
      “Prodotti għall-protezzjoni tal-pjanti – Sustanza attiva procymidone – Direttiva 91/414/KEE – Rikors għal annullament – Rikors għal nuqqas li tittieħed azzjoni – M’hemmx lok li tingħata deċiżjoni – Rikors għad-danni – Inammissibbiltà – Rikors manifestament infondat”
      1.                     Rikors għal annullament – Ġurisdizzjoni tal-Qorti Komunitarja (Artikolu 230 KE) (ara l-punt 53)
      2.                     Rikors għad-danni – Awtonomija fir-rigward tar-rikors għal annullament u tar-rikors għal nuqqas li tittieħed azzjoni (Artikoli
            230 KE, 235 KE u t-tieni paragrafu ta’ l-Artikolu 288 KE) (ara l-punti 70-72)
      3.                     Rikors għad-danni – Teħid ta’ pożizzjoni provviżorja mill-Kummissjoni fil-kuntest tal-proċedura ta’ inklużjoni ta’ sustanza
            attiva ta’ prodott għall-protezzjoni tal-pjanti fl-Anness I tad-Direttiva 91/414 (it-tieni paragrafu ta’ l-Artikolu 288(2)
            KE; Direttiva tal-Kunsill 91/414) (ara l-punti 73, 77-81)
      Suġġett 
      
         
               Fl-ewwel lok u prinċipalment, talba għall-annullament ta’ l-allegata deċiżjoni tal-Kummissjoni li tinsab fl-ittra ta’ l-20
                  ta’ Ottubru 2005 dwar l-awtorizzazzjoni għat-tqegħid fis-suq tas-sustanza attiva procymidone skond id-Direttiva tal-Kunsill
                  91/414/KEE, tal-15 ta’ Lulju 1991, li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, p.
                  1) u, fit-tieni lok u sussidjarjament fir-rigward tar-rikors għal annullament, rikors għal nuqqas li tittieħed azzjoni sabiex
                  jiġi kkonstatat li l-Kummissjoni naqset, b’mod illegali, milli tadotta l-miżuri mitluba minn Sumitomo Chemical Agro Europe
                  SAS u s-sussidjarji tagħha f’ittra tal-5 ta’ Settembru 2005 u, fit-tielet lok, rikors għad-danni bil-għan li jinkiseb kumpens
                  għad-dannu allegatament subit mir-rikorrenti, prinċipalment, minħabba l-adozzjoni mill-Kummissjoni ta’ l-allegata deċiżjoni
                  li tinsab fl-ittra ta’ l-20 ta’ Ottubru 2005 u, sussidjarjament, minħabba n-nuqqas ta’ adozzjoni mill-Kummissjoni tal-miżuri
                  mitluba fl-ittra tal-5 ta’ Settembru 2005.
               
            Dispożittiv 
      
         
                  1)
               
               
                  
               
               
                  	M’hemmx iktar lok li tingħata deċiżjoni fir-rigward tar-rikors għal annullament u tar-rikors għal nuqqas li tittieħed azzjoni.
               
            
         
                  2)
               
               
                  
               
               
                  	Ir-rikors għad-danni huwa miċħud bħala inammissibbli peress li l-għan tiegħu huwa li jinkiseb kumpens għad-dannu allegatament
                     subit minn Sumitomo Chemical Agro Europe SAS u Philagro France SAS minħabba l-adozzjoni mill-Kummissjoni ta’ l-allegata deċiżjoni
                     li tinsab fl-ittra ta’ l-20 ta’ Ottubru 2005. 
                  
               
            
         
                  3)
               
               
                  
               
               
                  	Ir-rikors għad-danni huwa miċħud bħala manifestament infondat skond il-liġi peress li l-għan tiegħu huwa li jinkiseb kumpens
                     għad-dannu allegatament subit minn Sumitomo Chemical Agro Europe SAS u Philagro France SAS minħabba nuqqas ta’ adozzjoni mill-Kummissjoni
                     tal-miżuri mitluba minn Sumitomo Chemical Agro Europe u s-sussidjarji tagħha fl-ittra tal-5 ta’ Settembru 2005.
                  
               
            
         
                  4)
               
               
                  
               
               
                  	Sumitomo Chemical Agro Europe SAS u Philagro France SAS għandhom ibatu l-ispejjeż tagħhom kif ukoll dawk tal-Kummissjoni.